Enitan Ransome-Kuti

Enitan Ransome-Kuti (an haifeshi a shekara ta 1964) hafsan sojan Najeriya ne kuma ɗan marigayi mai fafutukar kare hakkin dan Adam Beko Ransome-Kuti. A cikin shekara ta 2015, ya yi aiki a matsayin kwamandan rundunar haɗin gwiwa ta kasa da kasa. 

 Rayuwar farko da ilimi 
An haifi Enitan a birnin Legas. Tsohon dalibi ne a Makarantar Soja ta Najeriya da ke Zaria da kuma Makarantar Tsaro ta Najeriya inda ya yi karatun boko kafin ya samu aikin sojan Najeriya, a Najeriya. 

 Sana'a 
Bayan ya tashi daga muƙamin soja zuwa babban birgediya Janar, an naɗa Enitan kwamandan rundunar haɗin gwiwa ta kasa da kasa. A ranar 15 ga watan Oktoba, 2015, wata kotun soji ta sallame shi daga aikin sojan Najeriya tare da yanke masa hukuncin ɗaurin watanni shida a gidan yari bayan samunsa da laifin " tsorata_(tsoro ya hana ya fuskanci abokan gaba) " da " tawaye " bayan harin Baga da kungiyar Boko Haram ta kai a shekarar 2015. Sai dai an sassauta hukuncin da aka yanke masa da kuma korar shi a ranar 3 ga watan Maris 2016, kuma an rage mashi matsayi zuwa muƙamin Kanal.

Manazarta

Category:Rayayyun mutane
Category:Haifaffun 1964
Category:Sojojin Najeriya
Category:Mutane daga Lagos